CELEX: 22019D2056
Language: mt
Date: 2018-02-09 00:00:00
Title: Deċiżjoni tal-Kumitat Konġunt taż-ŻEE nru 20/2018 tad-9 ta’ Frar 2018 li temenda l-Anness IX (Servizzi Finanzjarji) tal-Ftehim ŻEE [2019/2056]

12.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 323/39
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 20/2018
         tad-9 ta’ Frar 2018
         li temenda l-Anness IX (Servizzi Finanzjarji) tal-Ftehim ŻEE [2019/2056]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (il-“Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Direttiva 2013/14/UE tal-Parlament Ewropew u tal-Kunsill tal-21 ta’ Mejju 2013 li temenda d-Direttiva 2003/41/KE dwar l-attivitajiet u s-superviżjoni ta’ istituzzjonijiet għall-provvista ta’ rtirar okkupazzjonali, id-Direttiva 2009/65/KE dwar il-koordinazzjoni ta’ liġijiet, regolamenti u dispożizzjonijiet amministrattivi fir-rigward tal-impriżi ta’ investiment kollettiv f’titoli trasferibbli (UCITS) u d-Direttiva 2011/61/UE dwar Maniġers ta’ Fondi ta’ Investiment Alternattivi fir-rigward tad-dipendenza żejda fuq il-gradazzjonijiet tal-kreditu (1) trid tiġi inkorporata fil-Ftehim ŻEE.
                  
               
                     (2)
                  
                  
                     Id-Direttiva 2014/91/UE tal-Parlament Ewropew u tal-Kunsill tat-23 ta’ Lulju 2014 li temenda d-Direttiva 2009/65/KE dwar il-koordinazzjoni ta’ liġijiet, regolamenti u dispożizzjonijiet amministrattivi fir-rigward tal-impriżi ta’ investiment kollettiv f’titoli trasferibbli (UCITS) fir-rigward tal-funzjonijiet tad-depożitarji, il-politiki tar-remunerazzjoni u s-sanzjonijiet (2), kif irrettifikata mill-ĠU L 52, 27.2.2016, p. 37, trid tiġi inkorporata fil-Ftehim ŻEE.
                  
               
                     (3)
                  
                  
                     Għalhekk, l-Anness IX tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness IX tal-Ftehim ŻEE għandu jiġi emendat kif ġej:
            
                        1.
                     
                     
                        L-inċiżi li ġejjin jiżdiedu mal-punt 30 (id-Direttiva 2009/65/KE tal-Parlament Ewropew u tal-Kunsill):
                        
                                    “—
                                 
                                 
                                    
                                       32013 L 0014: Id-Direttiva 2013/14/UE tal-Parlament Ewropew u tal-Kunsill tal-21 ta’ Mejju 2013 (ĠU L 145, 31.5.2013, p. 1),
                                 
                              
                                    —
                                 
                                 
                                    
                                       32014 L 0091: Id-Direttiva 2014/91/UE tal-Parlament Ewropew u tal-Kunsill tat-23 ta’ Lulju 2014 (ĠU L 257, 28.8.2014, p. 186), kif irrettifikata mill-ĠU L 52, 27.2.2016, p. 37.”
                                 
                              
                  
                        2.
                     
                     
                        L-adattamenti li ġejjin jiddaħħlu mal-punt 30 (id-Direttiva 2009/65/KE tal-Parlament Ewropew u tal-Kunsill):
                        
                                    “(f)
                                 
                                 
                                    Fl-Artikolu 23(4), fir-rigward tal-Istati tal-EFTA, il-kliem ‘it-18 ta’ Marzu 2016’ għandu jsir ‘id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 20/2018 tad-9 ta’ Frar 2018’ u l-kliem ‘qabel it-18 ta’ Marzu 2018’ għandu jsir ‘fi żmien sentejn mid-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 20/2018 tad-9 ta’ Frar 2018’.
                                 
                              
                                    (g)
                                 
                                 
                                    Fl-Artikolu 99:
                                    
                                                (i)
                                             
                                             
                                                fil-paragrafu 2, il-kliem ‘u, skont il-każ, l-Awtorità ta’ Sorveljanza tal-EFTA’ għandu jiddaħħal wara l-kelma ‘ESMA’;
                                             
                                          
                                                (ii)
                                             
                                             
                                                fil-paragrafu 6, fir-rigward tal-Istati tal-EFTA, il-kliem ‘is-17 ta’ Settembru 2014’ għandu jsir ‘id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 20/2018 tad-9 ta’ Frar 2018’;
                                             
                                          
                                                (iii)
                                             
                                             
                                                fil-paragrafu 6, fir-rigward tal-Istati tal-EFTA, il-kliem ‘id-dritt tal-Unjoni rilevanti’ għandu jsir ‘id-dispożizzjonijiet rilevanti tal-Ftehim ŻEE’.”
                                             
                                          
                              
                  
                        3.
                     
                     
                        Dan li ġej jiżdied mal-punt 31bb (id-Direttiva 2011/61/UE tal-Parlament Ewropew u tal-Kunsill):
                        “, kif emendata bi:
                        
                                    —
                                 
                                 
                                    
                                       32013 L 0014: Id-Direttiva 2013/14/UE tal-Parlament Ewropew u tal-Kunsill tal-21 ta’ Mejju 2013 (ĠU L 145, 31.5.2013, p. 1).”
                                 
                              
                  
                        4.
                     
                     
                        L-inċiż li ġej jiżdied mal-punt 31d (id-Direttiva 2003/41/KE tal-Parlament Ewropew u tal-Kunsill):
                        
                                    “—
                                 
                                 
                                    
                                       32013 L 0014: Id-Direttiva 2013/14/UE tal-Parlament Ewropew u tal-Kunsill tal-21 ta’ Mejju 2013 (ĠU L 145, 31.5.2013, p. 1).”
                                 
                              
                  
         
            Artikolu 2
            It-testi tad-Direttivi 2013/14/UE u 2014/91/UE, kif irrettifikati mill-ĠU L 52, 27.2.2016, p. 37, bil-lingwa Iżlanda u b’dik Norveġiża, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fl-10 ta’ Frar 2018, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1), jew dakinhar tad-dħul fis-seħħ tad-Deċiżjoni tal-Kumitat Konġunt taż-ŻEE li tinkorpora d-Direttiva 2010/78/KE fil-Ftehim ŻEE, skont liema data tkun l-iżjed tard.
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
         
         
            Magħmul fi Brussell, id-9 ta’ Frar 2018.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 145, 31.5.2013, p. 1.
         
            (2)  ĠU L 257, 28.8.2014, p. 186.
         
            (*1)  Huma indikati rekwiżiti kostituzzjonali.